LIETUVOS BANKO VALDYBA

NUTARIMAS

DĖL LIETUVOS BANKO VALDYBOS 2014 M. VASARIO 13 D. NUTARIMO NR. 03-27 „DĖL PINIGŲ FINANSŲ ĮSTAIGŲ BALANSO STATISTINĖS ATSKAITOMYBĖS“ PAKEITIMO

2017 m. rugsėjo 12 d. Nr. 03-145

Vilnius

Lietuvos banko valdyba n u t a r i a:

1. Pakeisti Lietuvos banko valdybos 2014 m. vasario 13 d. nutarimu Nr. 03-27 „Dėl pinigų finansų įstaigų balanso statistinės atskaitomybės“ patvirtintus:

1.1. Pinigų finansų įstaigų balanso statistinės atskaitomybės bendruosius nuostatus:

1.1.1. pakeisti 40 punktą ir jį išdėstyti taip:

„40. PFĮ balanso turto kategorijos „Grynieji pinigai“, „Paskolos“, „Turimi skolos vertybiniai popieriai“, „Pinigų rinkos fondų vienetai (akcijos)“, „Investicinių fondų vienetai (akcijos)“ ir „Likęs turtas“ bei įsipareigojimų kategorijos „Indėliai“, „Išleisti skolos vertybiniai popieriai“ ir „Likę įsipareigojimai“ klasifikuojamos į pozicijas eurais ir kitomis valiutomis.“;

1.1.2. pakeisti 43 punktą ir jį išdėstyti taip:

„43. Pagrindiniai PFĮ balanso straipsniai papildomai paskirstomi pagal kiekvienos šalies ekonominę erdvę atskirai, į atskiras grupes išskiriant tarptautines organizacijas, Europos investicijų banką, Europos stabilumo mechanizmą ir Bendrą pertvarkymo valdybą.“

1.2. Pinigų finansų įstaigos balanso išsamios statistinės ataskaitos PFĮ-01 formą ir išdėstyti ją nauja redakcija (pridedama).

2. Nustatyti, kad:

2.1. šis nutarimas įsigalioja 2018 m. sausio 1 d.;

2.2. šiuo nutarimu patvirtintos statistinės ataskaitos PFĮ-01 formos duomenys Lietuvos bankui teikiami pradedant 2017 m. gruodžio mėnesio duomenimis.

Valdybos pirmininkas	Vitas Vasiliauskas